લગ્ન કરીને મુકુંદ ભાડા પર રહેવા ગયો હતો એમ જણાવીને તેના પપ્પા વિનોદ બોરીચાએ ‘મિડ-ડે’ને કહ્યું હતું કે ‘પૈસાની સગવડ કરવાથી લઈને મુકુંદ પહેલાં તેના મોટા ભાઈનાં લગ્ન કરવાનું અમે વિચારતા હતા. એવામાં તેણે લગભગ ત્રણ મહિના પહેલાં કોર્ટ-મૅરેજ કરી લીધાં હતાં. કોર્ટ-મૅરેજ કરીને તે અંધેરી (ઈસ્ટ)માં અમારા ઘર પાસે આવેલા બાવનપાડા વિસ્તારમાં ભાડા પર રહેવા ગયો હતો. અચાનક અમારો દીકરો દૂર થઈ જતાં અમે દુખી થયા, પણ એમાં તેની ખુશી હોવાથી અમે પણ એ જોઈને ખુશ રહેતા હતા.’